You Are Not Alone

Το You Are Not Alone, το οποίο κυκλοφόρησε τον Αύγουστο του 1995, είναι το δεύτερο single από το άλμπουμ HIStory. Αυτή η R&B μπαλάντα γράφτηκε από τον Ρ. Κέλλι ως απάντηση σε δύσκολες στιγμές της προσωπικής του ζωής. Τότε έδωσε ένα demo στον Τζάκσον, στον οποίο άρεσε το κομμάτι και αποφάσισε να το παράγει με τον Κέλλι. Ωστόσο, το κομμάτι έγινε θέμα δύο αγωγών λογοκλοπής από δύο Βέλγους μουσικοσυνθέτες. Οι περισσότερες κριτικές του You Are Not Alone ήταν θετικές, αν και δεν πέτυχε ομόφωνο έπαινο. Το κομμάτι έλαβε υποψηφιότητες για Γκράμι και American Music Award. Το αντίστοιχο μουσικό βίντεο, στο οποίο γυρίστηκαν ο Τζάκσον και η Λίσα Μαρί Πρίσλεϊ (τότε-σύζυγος του Τζάκσον) έγινε αξιοσημείωτο για τις σκηνές του ημίγυμνου. Εμπορικώς, το κομμάτι είχε σημαντική επιτυχία. Μπήκε στο Βιβλίο των Ρεκόρ Γκίνες καθώς ήταν το πρώτο τραγούδι στην ιστορία του Billboard Hot 100 που έκανε το ντεμπούτο του στη 1η θέση - αργότερα έγινε πλατινένιο στις ΗΠΑ, από την RIAA. Το τραγούδι έφθασε στις καλύτερες θέσεις σημαντικών τσαρτ. Το You Are Not Alone ήταν το τελευταίο number one hit του Μάικλ Τζάκσον στις ΗΠΑ κατά τη διάρκεια της ζωής του. Ήταν επίσης το 800ο number one hit στο Billboard Hot 100 Pop Singles Chart.

 Το You Are Not Alone είναι R&B μπαλάντα για την αγάπη και την απομόνωση. Το τραγούδι γράφθηκε από τον Ρ. Κέλλι με παραγωγό τον ίδιο και τον Τζάκσον. Ο Κέλλι έγραψε το κομμάτι αφού έχασε κάποιους αγαπημένους του ανθρώπους. Ο Κέλλι χάρηκε όταν έμαθε ότι μπορεί να συνεργαστεί με το είδωλο του, εξηγώντας «Λαχταρούσα για αυτό...Ένιωσα ότι μπορούσε να κάνω ολόκληρο το άλμπουμ του. Δεν είμαι εγωιστής. Είναι εξαιρετικό να ξέρω ότι πριν πέντε χρόνια έγραψα τραγούδια με βάση το γκέτο και τώρα γράφω για τον Μάικλ Τζάκσον...Θα ήμουν ανόητος να μη πω ότι το όνειρο μου έγινε πραγματικότητα». Ο Τζάκσον ήρθε σε επαφή με τον Κέλλι για να κοιτάξει αν υπήρχε διαθέσιμο υλικό. Ο Κέλλι εκτέλεσε το κομμάτι και ο Τζάκσον συμφώνησε να συνεργαστεί με τον Κέλλι για το κομμάτι. Στο tape που στάλθηκε στον Τζάκσον, ο Κέλλι τραγούδησε το You Are Not Alone, έχοντας παρόμοιο ύφος με τον Τζάκσον, εξηγώντας, «Νομίζα ότι ήμουν εκείνος. Έγινα Μάικλ Τζάκσον. Ήθελα να το νιώσει και αυτός». Ο Τζάκσον βρήκε την ερμηνεία διασκεδαστική. Την τελευταία εβδομάδα του Νοεμβρίου του 1994 την πέρασαν στο στούντιο δουλεύοντας στο κομμάτι.Ο Τζάκσον εξήγησε ότι του άρεσε το κομμάτι, αλλά το άκουσε δύο φορές πριν λάβει την τελική απόφαση του. Αν και το τραγούδι γράφτηκε από τον Κέλλι, ο Τζάκσον θέλησε η παραγωγή να αποτελεί συνεργασία των δύο μουσικών. Το tape που στάλθηκε σε αυτόν δεν είχε αρμονία και διαφορμώσεις, έτσι ο Τζάκσον πρόσθεσε ένα ρεφρέν στο τελικό κομμάτι και πρόσθεσε το αίσθημα της κορύφωσης στο τελικό κομμάτι. Το You Are Not Alone έλαβε γενικά θετικές κριτικές. Ο Τζέιμς Χάντερ, του Rolling Stone, σημείωσε ότι, «το εξαιρετικό single Scream ή η R&B μπαλάντα You Are Not Alone - κατάφεραν να συνδέσουν επεισόδια από το παρελθόν του Τζάκσον με τις καθολικές έννοιες της αδικίας ή της απομόνωσης. Όταν βασίζει τη μουσική του στην άμβλυνση της χιπ χοπ, ο Τζάκσον καταγγέλει την απληστία και την αναξιοπιστία». Ο Τζων Πάρελς, της The New York Times, είπε ότι ήταν το μόνο συμβατικό τραγούδι αγάπης στο νέο υλικό του HIStory. Το σύγκρινε με το κομμάτι της Μαράια Κάρεϊ, Hero και είπε ότι «ακούγεται σαν εξασφαλισμένο hit». Ο Στέφεν Τόμας Έρλεβαϊν, του Allmusic, εξέφρασε τη γνώμη ότι το You Are Not Alone ήταν ένα από τα καλύτερα του τραγούδια του Τζάκσον, δηλώνοντας ότι το τραγούδι ήταν σαγηνευτικό. Ο Νέλσον Τζωρτζ περιέγραψε το κομμάτι ως όμορφο και εύπλαστο.Ο συγγραφέας και δημοσιογράφος Τ. Ράντι Ταραμπορρέλλι έγραψε για το τραγούδι, το 2004, «[αυτό] παραμένει ένα από τα καλύτερα τραγούδια του Τζάκσον...Ακούγοντας το You Are Not Alone, ένας να αναρωτηθεί πόσες φορές ο Μάικλ προσπάθησε να πει στον εαυτό του, κατά τη διάρκεια της ζωής του, ότι είχε υποστήριξη, από μια ανώτατη δύναμη, ή ακόμα από φίλους και οικογένεια, έστω και αν το πίστευε πραγματικά ή όχι». Ο Φρέντ Σάστερ, της Daily News of Los Angeles, το περιέγραψε το καλύτερο κομμάτι του άλμπουμ. Ο Στηβ Χόλσεϊ, της Michigan Chronicle, αν και έδωσε στο άλμπουμ θετική κριτική, περιέγραψε το κομμάτι ως το χειρότερο του άλμπουμ, περιγράφοντας τους στίχους του Κέλλι τετριμμένους και σε επίπεδο κατώτερο από αυτό του Τζάκσον. Το You Are Not Alone έλαβε υποψηφιότητα για ένα American Music Award και ένα Γκράμι στην κατηγορία Best Pop Vocal Performance. Εμπορικώς, το You Are Not Alone παραμένει ένα από τα καλύτερα singles του Τζάκσον. Είναι το πρώτο κομμάτι που έκανε το ντεμπούτο του στο Billboard Hot 100. Κατά την πρώτη εβδομάδα κυκλοφορίας, πώλησε 120.000 αντίτυπα, και έγινε πλατινένιο από τη RIAA για πωλήσεις τουλάχιστον ενός εκατομμυρίου αντίτυπων. Έσπασε το ρεκόρ του προηγούμενου single του τραγουδιστή, Scream/Childhood, το οποίο ήταν το πρώτο κομμάτι στην ιστορία του Billboard που έκανε το ντεμπούτο του στη 5η θέση - η οποία ήταν και η καλύτερη του. Το κομμάτι έφθασε έως τη 1η θέση στο Ηνωμένο Βασίλειο μετά το ντεμπούτο του στη 3η θέση, την προηγούμενη εβδομάδα. Το τραγούδι επίσης έφθασε στη 1η θέση στη Βαλλονία, στη Γαλλία, στη Νέα Ζηλανδία, στην Ισπανία και στην Ελβετία. Με εξαίρεση στην Ιταλία, έγινε ένα top ten hit σε κάθε μεγάλη αγορά. Το μουσικό βίντεο διευθύνθηκε από τον Βάιν Ισχάμ στις 2 Ιουλίου 1995 και άρχιζει με ένα μεγάλο αριθμό παρατάτσι να φωτογραφίζουν τον Τζάκσον. Η πλοκή επικεντρώνεται σε δύο τοποθεσίες: σε ένα ναό όπου ο Τζάκσον βρίσκεται ημίγυμνος μαζί με την τότε-σύζυγο του Λίσα Μαρί Πρίσλεϊ και σε ένα θέατρο όπου ο Τζάκσον εκτελά το τραγούδι μπροστά σε ένα άδειο χώρο. Ο Τζάκσον επίσης εμφανίζεται σε άλλες τοποθεσίες όπως ερήμους και βουνά. Στην χαλαρή extended version που εμφανίζεται στο HIStory on Film, Volume II ήταν αξιοσημειώτη μια σκηνή όπου χρησιμοποίηθηκαν ειδικά εφέ για να δώσουν στον Τζάκσον φτερά. Οι άλλες εκδοχές συμπεριλαμβάνονται στο Number Ones και στο Michael Jackson's Vision. Οι σκηνές του ναού ήταν φόρος τιμή στον πίνακα του Μάξφιλντ Πάρις, Daybreak.Σε μια σκηνή, ο Τζάκσον αρχικά εμφανίζεται τελείως γυμνός, αλλά λίγο πριν την κυκλοφορία του βίντεο αποφασίστηκε να χρησιμοποιηθούν ειδικά εφέ για να μετακινήσουν ή να κρύψουν αυτές τις σκηνές. Παρά τη θετική κριτική για το τραγούδι, ο Ταραμπορρέλλι είπε για το βίντεο, «το μόνο πρόβλημα με το You Are Not Alone ήταν το βίντεο του κομματιού, στο οποίο ο Μάικλ και η Λίσα Μάρι εμφανίζονται ημίγυμνοι..Το ημίγυμνο δεν είχε νόημα και ήταν απίστευτο κομμάτι - το μόνο που έλπιζα ήταν να βάλουν τα ρούχα τους». Αργότερα, η Πρίσλεϊ δήλωσε ότι μετάνιωσε για το βίτνεο, λέγοντας ότι ήταν «απορροφημένη εκείνη τη στιγμή. Ήταν εξαιρετικό να είσαι στο βίντεο του Μάικλ Τζάκσον. Ελάτε!». Το 2007, ένα βελγικό δικαστήριο αποφάσισε ότι ο Ρ. Κέλλι αντέγραψε τους στίχους του τραγουδιού If We Can Start All Over (1993) ενώ έγραφε το You Are Not Alone. Το δικαστήριο μετέφερε τα δικαιώματα του Τζάκσον στο κομμάτι στους δίδυμους αδερφούς, Έντι και Ντάννι Βαν Πάσσελ. Αυτή η απόφαση αναγνωρίστηκε μόνο στο Βέλγιο και το You Are Not Alone απαγορεύτηκε στη χώρα. Οι 12 φιναλίστ της έκτης χρονιάς του The X Factor στο Ηνωμένο Βασίλειο εκτέλεσαν μια επανεκδοχή του κομματιού στις 15 Νοεμβρίου 2009, για να βοηθήσουν το Great Ormond Street Hospital. Οι φιναλίστ εκτέλεσαν για πρώτη φορά ζωντανά το κομμάτι στις 15 Νοεμβρίου - το single ήταν διαθέσιμο για digital download εκείνη την ημέρα και η φυσική κυκλοφορία έγινε την επόμενη μέρα. Η κυκλοφορία του τραγουδιού ακολουθά ένα παρόμοιο περιστατικό που έγινε ένα χρόνο νωρίτερα, ότων οι 12 φίναλιστ της πέμπτης χρονιάς κυκλοφόρησαν μια επανεκδοχή του τραγουδιού Hero για να βοηθήσουν το Help for Heroes και συγκέντρωσαν 1 εκατομμύρια στερλίνες. Το βίντεο μοιάζει με το βίντεο της επανεκδοχής για το φιλανθρωπικό single του προηγούμενου έτους. Δείχνει διάφορους διαγωνιζόμενους να εκτελούν το κομμάτι τους μπροστά σε μαύρο παρασκήνιο, και τότε δείχνει τους 12 φιναλίστ μαζί να εκτελούν το κομμάτι. Οι φωτογραφίες και τα βίντεο των φιναλίστ στο Great Ormond Street Hospital φαίνονται στο βίντεο. Brown, Jake (2004). Your Body's Calling Me. Amber Books Publishing. ISBN 0972751955. Campbell, Lisa (1995). Michael Jackson: The King of Pops Darkest Hour. Branden. ISBN 0828320039. George, Nelson (2004). Michael Jackson: The Ultimate Collection. Sony BMG. Taraborrelli, J. Randy (2004). The Magic and the Madness. Terra Alta, WV: Headline. ISBN 0-330-42005-4.